Tarybos Reglamentas (EB) Nr. 354/95
1995 m. vasario 20 d.
iš dalies keičiantis Reglamentą (EEB) Nr. 337/75 dėl Europos profesinio mokymo plėtros centro įsteigimo
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 1994 m. Stojimo aktą, ypač į jo 169 straipsnį,
atsižvelgdama į Komisijos pasiūlymą,
kadangi Reglamentu (EEB) Nr. 337/75 [1] buvo įsteigtas Europos profesinio mokymo plėtros centras;
kadangi pirmiau minėto centro valdybos sudėtis turėtų būti pakeista taip, kad būtų atsižvelgta į Austrijos, Suomijos ir Švedijos įstojimą,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 337/75 4 straipsnio 1 dalies pirma pastraipa keičiama taip:
1. Įvadiniame sakinyje žodžiai "39 narių" keičiami į "48 narių".
2. Minėto straipsnio a, b ir c punktuose žodžiai "12 narių" keičiami į "15 narių".
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1995 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. vasario 20 d.